**Csongrád Város Polgármesterétől**

Száma: Fjl/462-2/2019.  **M**

Témafelelős: Forgó M.

# ELŐTERJESZTÉS

# Csongrád Városi Önkormányzat Képviselő testülete

**2019. november 21-i ülésére**

Tárgy: A Csongrád, Szent Imre u. 19. szám alatti ingatlanrész ingyenes használatba adása a Piroskavárosi Szociális és Rehabilitációs Foglalkoztató Nonprofit Kft. részére

Tisztelt Képviselő testület!

A Piroskavárosi Szociális és Rehabilitációs Foglalkoztató Nonprofit Kft. önkormányzatunkhoz címzett levelében arról tájékoztatott, hogy 2019. szeptember 30-án helyszíni hatósági ellenőrzést tartott a Budapesti Fővárosi Kormányhivatal a 6640 Csongrád, Szent Imre u. 19. szám alatti telephelyükön. Az ellenőrzés során hiányosságként merült fel, hogy a telephelyen működő konyharész – melyet a Kft. szociális foglalkoztatás keretében használ konyha üzemeltetés céljára – nem rendelkezik bérleti szerződéssel, így ennek ingyenes használatát nem tudták igazolni.

A fentiek alapján javasolom a Piroskavárosi Szociális és Rehabilitációs Foglalkoztató Nonprofit Kft. kérelméreaz önkormányzat tulajdonát képező csongrádi 1586 hrsz-ú, 6640 Csongrád, Szent Imre u. 19. szám alatti ingatlan konyharészének ingyenes használatba adását a Piroskavárosi Kft. részére, 2019. december 1. napjától határozatlan időtartamra.

Kérem a Képviselő testületet az előterjesztés megtárgyalására, és a határozati javaslat elfogadására.

**HATÁROZATI JAVASLAT**

Csongrád Városi Önkormányzat Képviselő testülete megtárgyalta „A Csongrád, Szent Imre u. 19. szám alatti ingatlanrész ingyenes használatba adása a Piroskavárosi Szociális és Rehabilitációs Foglalkoztató Nonprofit Kft. részére” tárgyú előterjesztést, és az alábbi döntést hozza:

A képviselő testület a Piroskavárosi Kft. részére ingyenes használatba adja az önkormányzat tulajdonát képező csongrádi 1586 hrsz-ú, és természetben 6640 Csongrád, Szent Imre u. 19. szám alatt álló ingatlan konyharészét szociális foglalkoztatás keretében végzett konyha üzemeltetés céljára, 2019. december 1. napjától határozatlan időtartamra azzal, hogy az épület fenntartási költségei az intézményt terhelik.

A képviselő testület felhatalmazza a polgármestert, hogy a fenti feltételekkel kösse meg az ingyenes használatról szóló megállapodást a Piroskavárosi Szociális és Rehabilitációs Foglalkoztató Nonprofit Kft-vel.

Felelős: Bedő Tamás polgármester

Határidő: azonnal

Erről jegyzőkönyvi kivonaton értesítést kapnak:

1. Bedő Tamás polgármester
2. Fejlesztési és Üzemeltetési Iroda és általa
3. Piroskavárosi Kft.

Csongrád, 2019. november 11.

Bedő Tamás

polgármester